钦定古今图书集成/明伦汇编/闺媛典/第201卷 > 宋尧俞妻张氏
## 钦定古今图书集成/明伦汇编/闺媛典/第201卷 > 宋尧俞妻张氏

按《松江府志》：“张氏，赠大理少卿宋尧俞妻。尧俞举于
乡，万历丁丑，客死燕京，讣至，氏恸哭屡绝。幼子懋澄，
方九岁，诲导甚严，敝衣恶食，惟恐少过。澄幼即好持
论，尝戒之曰：‘余闻之夫子：不德而辩，祸必及焉。今竖
子未闲明德，而擅訿古人，祸之招也。持此立心则刻，
处世则隘。刻必得罪于天，隘必得罪于人，吾不知所
终矣’。”懋澄奉慈训，卒以成名。万历庚申，奉旨建坊于
米市里。顺治十五年，以孙征舆贵，诰赠淑人。